Kyllä, voit siirtää lapsesi säästöt ja osake- tai ETF-muotoiset sijoitukset Nordnetiin arvo-osuustilille toisesta pankista siirtovaltakirjan avulla. Rahasto-osuuksia ei voi valitettavasti siirtää toisesta pankista Nordnetiin. Kun siirrät toisesta pankista arvopapereita Nordnetiin, arvopaperien hankintahinnat eivät päivity siirron mukana. Muista ottaa hankintatiedot eli hankintahinnat ja -päivät talteen tulevaisuutta varten. Suomalaisen arvo-osuustilin koti- ja ulkomaisten arvo-osuuksien siirto kokonaisuudessaan on Nordnetin puolesta lähtökohtaisesti maksutonta. Ulkomaisten arvo-osuuksien osalta kannattaa kysyä luovuttavasta säilyttäjäyhteisöstä mahdollisista siirrosta aiheutuvista kuluista.